बोलीं- मौत की खबर सुनकर बहुत रोई थी, उसे मुझसे एक बार बात करनी चाहिए थी
Women and Child Development Minister Smriti Irani On Sushant Singh Rajput's Death  टीवी एक्ट्रेस और महिला और बाल विकास मंत्रालय की केंद्रीय मंत्री स्मृति ईरानी ने हाल ही में दिवंगत एक्टर सुशांत सिंह राजपूत को याद किया।
टीवी एक्ट्रेस और महिला और बाल विकास मंत्रालय की केंद्रीय मंत्री स्मृति ईरानी ने हाल ही में दिवंगत एक्टर सुशांत सिंह राजपूत को याद किया। इंटरव्यू के दौरान स्मृति ने उस वक्त का जिक्र किया, जब उन्हें सुशांत की मौत की खबर मिली थी।
स्मृति ने बताया कि सुशांत के मौत के बारे में पता चला तो मैं बहुत बुरी तरह प्रभावित हुईं थीं। इतना ही नहीं उन्होंने तुरंत एक्टर अमित साद को फोन किया था, क्योंकि स्मृति को डर था कि कहीं वो भी ऐसा कदम न उठा लें।
सुशांत को मुझसे बात करनी चाहिए थी- स्मृति
नीलेश मिश्रा के द स्लो इंटरव्यू में स्मृति ने सुशांत के निधन वाले दिन को याद करते हुए कहा- जिस दिन सुशांत की मौत हुई मैं उस वक्त एक वीडियो कॉन्फ्रेंस में थी। वहां पर कई लोग मौजूद थे, लेकिन यह खबर सुनने के बाद मैं उसे अटेंड नहीं कर सकी।
मुझे महसूस हुआ कि भला उसने मुझे कॉल क्यों नहीं किया। यह कदम उठाने से पहले एक बार कॉल करना चाहिए था। मैंने उसे कहा था- तुम यार मारना मत अपने आपको।’ स्मृति ईरानी ने बताया कि वो सुशांत को तब से जानती थी, जब वो मुंबई में उनके बगल वाले सेट पर काम किया करते थे। इतना ही नहीं उन्होंने सुशांत को डायरेक्टर शेखर कपूर की मास्टर क्लास लेने के लिए इनवाइट किया था।
मुझे अमित साद के लिए डर लगने लगा- स्मृति 
स्मृति ईरानी ने आगे कहा- जैसे ही मुझे सुशांत की मौत की खबर मिली, मुझे अमित साद के लिए डर लगते लगा। मैंने उसे उसे तुरंत कॉल किया और पूछा कि वो कैसे है? उसने मुझे कहा- ‘मुझे नहीं रहना, क्या किया इस इडियट ने।’मुझे महसूस हो गया कि कहीं कुछ गड़बड़ न हो जाए। अमित ने मुझसे कहा कि आप काम में बिजी होंगी, मैंने कहा- हां हूं लेकिन प्लीज बात करते हैं। जिसके बाद हमने 6 घंटे तक कॉल पर बात की।
सुशांत की मौत के बाद इंडस्ट्री छोड़ना चाहते थे अमित साद 
पिछले साल मीडिया को दिए अमित साद ने भी इस बात का खुलासा किया था कि सुशांत की मौत की खबर सुनकर वो बुरी तरह डिस्टर्ब हो गए थे और उस वक्त स्मृति ईरानी ने उनकी बहुत मदद की थी। चेतन भगत के पॉडकास्ट में अमित ने कहा था- मुझे भी नहीं पता था कि उन्हें कैसे मेरी परेशानी का अहसास हो गया था।
उस वक्त वो मुझसे अक्सर कॉल पर बात किया करती थीं। हमने 6 घंटे तक बात की थी। तब मैंने उनसे कहा था कि मैं अब इस इंडस्ट्री में काम नहीं करना चाहता और अब पहाड़ों में जाकर बस जाना चाहता हूं।’
